Diari Oficial de la Generalitat Valenciana


Sumari del DOGV 1364, del 13-08-1990 (1990/818452)

ORDRE de la Conselleria d'Economia i Hisenda, per la qual s'acorda cedir al Consorci Provincial per als Serveis de Prevenció, Extinció d'Incendis i Salvaments d'Alacant l'ús d'un vehicle Hovercraft, modal Osprey 5.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/28/(2)/dof/vci/html**

### Dades del document

Número de DOGV
:   1364

Data del DOGV
:   13-08-1990

Secció del DOGV
:   DISPOSICIONS GENERALS

Número del document
:   1990/818452


Data del document
:   28-06-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, per la qual s'acorda de cedir al Consorci Provincial l'ús d'un vehicle Hovercraft, model Osprey 5, per als Serveis de Prevenció, Extinció d'Incendis i Salvaments d'Alacant.  
La Direcció General d'Interior de la Conselleria d?Administració Pública ha proposat la cessió al Consorci Provincial per als Serveis de Prevenció, Extinció d'Incendis i Salvaments d'Alacant de l?ús d'una unitat Hovercraft rescat, model Osprey 5, adscrita per Resolució de 21 de juny de 1990, de la Direcció General del Tresor i Patrimoni, a la Conselleria d?Administració Pública.  
La cessió del vehicle esmentat es considera necessària per tal que l?usen els serveis d?emergència del consorci provincial esmentat.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interés social.  
Vistes les competències que, en virtut del que disposa l'article 56-3 de la Llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana,  
ORDENE:  
Article primer Cedir al Consorci Provincial per als Serveis de Prevenció, Extinció d'Incendis i Salvaments d'Alacant l?ús d'una unitat Hovercraft rescat, model Osprey 5, núm. de sèrie OS/35, i núm. d'identificació del remolc IRS750EL5286, perquè l?usen els serveis d?emergència del consorci provincial esmentat.  
Article segon  
La cessió s'efectua per un termini de deu anys, sempre que es complesca la finalitat assenyalada en l'article anterior, i es podrà, transcorregut aquest, mantenir la cessió durant la resta de vida útil del vehicle.  
Article tercer  
El Consorci Provincial per als Serveis de Prevenció, Extinció d'Incendis i Salvaments d'Alacant es compromet en aquesta cessió a:  
- Disposar del personal idoni per a la utilització del vehicle per cadascuna de les seues seccions o unitats d'intervenció.  
- Conservar-lo amb suficients garanties de seguretat, a fi d'evitar-ne la pèrdua, robament, deteriorament o destrucció.  
- Utilitzar-lo en totes les actuacions que es considere necessàries, ocorregudes en el seu àmbit territorial d'actuació o altres i, si s'escau, a requeriment de les autoritats competents en matèria de Protecció Civil.  
- Fer-se càrrec de totes les despeses de conservació i manteniment del vehicle i de les assegurances corresponents.  
Article quart  
La cessió queda condicionada a la utilització del vehicle pels serveis d?emergència del Consorci Provincial per als Serveis de Prevenció, Extinció d'Incendis i Salvaments d'Alacant.  
Article cinqué  
Aquesta cessió es formalitzarà en la corresponent acta de lliurament que serà subscrita pel director del Consorci Provincial per als Serveis de Prevenció, Extinció d'Incendis i Salvaments d'Alacant i pel director general d'Interior de la Conselleria d?Administració Pública.  
València, 28 de juny de 1990.  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI